**5. Napirend E L Ő T E R J E S Z T É S**

**Balatonrendes Község Önkormányzat Képviselő-testületének**

**2019. április 16-án tartandó ülésére**

**Tárgy: Temetői díjak felülvizsgálata**

**Előterjesztő:** Fuchs Henrik polgármester

**Előkészítette:** Horváth Hajnalka hatósági ügyintéző

Jogszabállyal nem ellentétes

……………………………… …………………………………

Előterjesztő Tóthné Titz Éva

jegyzőt helyettesítő aljegyző

Tisztelt Képviselő-testület!

A temetőkről és a temetkezésről szóló 1999. XLIII. tv. 41. § (3) bekezdésében található felhatalmazás alapján a települési önkormányzat a temetővel kapcsolatos díjakról az alábbiak szerint rendelkezik:

***„40. §***

*(2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg*

*a) a temetési hely, illetőleg az újraváltás díját,*

*b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,*

*c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,*

*d) a temetőbe való behajtás díját.*

*(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.*

*(4) Az egyes díjfajtákon belül a temetőben vállalkozásszerűen munkát végzők által fizetendő temetőfenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.*

*(5) A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.*

*(6) A temető üzemeltetője a szabályzatban megállapított díjakon felül más díjat nem állapíthat meg. Nem szedhető díj a temetőlátogatásért, a temetői utak használatáért és a temetési hely gondozásához igénybe vett vízért.”*

Fentiek alapján tehát a temetővel kapcsolatban 4 féle díj állapítható meg:

a) a temetési hely, illetőleg az újraváltás díja,

b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díja,

c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj,

d) a temetőbe való behajtás díja

A díjak megállapításának alapja a temető üzemeltetésével és fenntartásával kapcsolatosan felmerült szükséges és indokolt költségek.

A díjakat rendeletben kell megállapítani, és évente felül kell vizsgálni. A díj megállapításakor ki kell kérni a fogyasztók területileg illetékes érdekképviseleti szerveinek véleményét.

Balatonrendes Község Önkormányzata Képviselő-testületének a temetőről és a temetkezésről szóló 19/2003. (XI. 12.) önkormányzati rendelete 11. §-a (2)-(4) bekezdése, valamint a 12/A. §-a jelenleg az alábbi díjakat tartalmazza:

*„(2) A sírmegváltási díj mértéke:*

*a.) egy személyes sírhely : 30.000,-Ft,*

*b.) két személyes sírhely: 60.000,-Ft,*

*c.) kolumbáriumban történő urna*

*egyszeri elhelyezési díja: 15.000,-Ft,*

*(3) Lehetőség van egy sírhely teljes összegű (30.000,-Ft) megváltására, illetve a kétszemélyes sírhely (5.000,-Ft –os ) előmegváltására. Ebben az esetben a tényleges használati díj befizetésekor a befizetett összeg levonásra kerül a majdani díjból.*

*(4) Az újraváltás díja 0 Ft, azzal, hogy a sírhellyel rendelkezni jogosultnak vagy halála esetén közeli hozzátartozójának gondoskodnia kell arról, hogy az újraváltás legkésőbb a rendelkezési jog lejártát követő 60 napon belül nyilvántartásba vételre kerüljön.*

*12/A. §. A temetőfenntartási hozzájárulás és a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj 0 Ft.”*

A temető fenntartásával és üzemeltetésével kapcsolatban felmerült költségek:

2018. évben (tényadat): 157.709,- Ft

2019. évben tervezett: 64.000,- Ft

Több település részéről igény merült fel az egyre sűrűbben jelentkező rátemetés szabályozására, illetve díjainak megállapítására.

Abban az esetben, ha a képviselő-testület ezen szabályozásokat igényli, erről dönteni szükséges.

Továbbá, amennyiben a Képviselő-testület a felülvizsgálat eredményeként a díjakat módosítani kívánja, úgy azt előzetesen véleményeztetni kell a fogyasztók területileg illetékes érdekképviseleti szervével, ezért javaslom most e vonatkozásban a módosítási szándékról határozat hozatalát, mely alapján (módosítási szándék esetén) a díjak véleményeztetésre kerülnek, és a következő testületi ülésre a rendelet módosítás beterjesztésre kerül.

***Határozati javaslat:***

**BALATONRENDES KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2019. (….) HATÁROZATA**

***A temetővel kapcsolatos díjak felülvizsgálatáról***

**Balatonrendes Község Önkormányzata Képviselő-testülete a temetőről és a temetkezésről szóló 19/2003. (XI. 12.) önkormányzatirendeletében szabályozott, a temetővel kapcsolatos díjakat felülvizsgálta, ami alapján megállapítja, hogy:**

**a) a díjakat módosítani nem kívánja.**

**b) a díjakat az alábbiak szerint kívánja módosítani:**

**……………………………………………………………………………………………………………………………………………………………………………………………………**

**Felkéri a jegyzőt a szükséges véleményeztetési eljárás lefolytatására, valamint arra, hogy a rendelet módosításának tervezetét terjessze a Képviselő-testület elé.**

***Felelős:* Fuchs Henrik polgármester**

***Határidő:* a következő tervezett testületi ülés**